CELEX: 32015R1315
Language: ro
Date: 2015-07-30 00:00:00
Title: Regulamentul de punere în aplicare (UE) 2015/1315 al Comisiei din 30 iulie 2015 privind alocarea de zile suplimentare pe mare Spaniei în cadrul diviziunilor ICES VIIIc și IXa, cu excepția Golfului Cádiz

31.7.2015   
            
            
               RO
            
            
               Jurnalul Oficial al Uniunii Europene
            
            
               L 203/7
            
         REGULAMENTUL DE PUNERE ÎN APLICARE (UE) 2015/1315 AL COMISIEI
   din 30 iulie 2015
   privind alocarea de zile suplimentare pe mare Spaniei în cadrul diviziunilor ICES VIIIc și IXa, cu excepția Golfului Cádiz
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2015/104 al Consiliului din 19 ianuarie 2015 de stabilire, pentru anul 2015, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele din Uniune, în anumite ape din afara Uniunii, de modificare a Regulamentului (UE) nr. 43/2014 și de abrogare a Regulamentului (UE) nr. 779/2014 (1), în special punctul 8 din anexa IIB,
   întrucât:
   
               (1)
            
            
               Tabelul I din anexa IIB la Regulamentul (UE) 2015/104 stabilește numărul maxim de zile în timpul cărora navele din Uniune cu o lungime totală egală cu sau mai mare de 10 metri, care au la bord sau utilizează traule, plase-pungă daneze sau unelte de pescuit asemănătoare cu dimensiunea ochiului de plasă egală cu sau mai mare de 32 mm, setci cu o dimensiune a ochiului de plasă egală cu sau mai mare de 60 mm, precum și paragate de fund, pot fi prezente în cadrul diviziunilor ICES VIIIc și IXa, cu excepția Golfului Cádiz, de la 1 februarie 2015 la 31 ianuarie 2016.
            
         
               (2)
            
            
               În conformitate cu punctul 8.5 din anexa IIB la Regulamentul (UE) 2015/104, Comisia poate, pe baza încetărilor definitive ale activităților de pescuit care au avut loc între 1 februarie 2014 și 31 ianuarie 2015, să aloce un număr suplimentar de zile pe mare în care prezența în zona relevantă a unei nave ce transportă la bord unelte de pescuit reglementate poate fi autorizată de statul său membru de pavilion.
            
         
               (3)
            
            
               La 1 iunie 2015, în conformitate cu prima teză de la punctul 8.1 din anexa IIB la Regulamentul (UE) 2015/104, Spania a depus o solicitare de zile suplimentare pe mare pe baza încetării definitive a activității de pescuit a șase nave, care a avut loc între 1 februarie 2014 și 31 ianuarie 2015.
            
         
               (4)
            
            
               Având în vedere datele puse la dispoziția Comisiei și ținând cont de metoda de calcul prevăzută la punctul 8.2 din anexa IIB la Regulamentul (UE) 2015/104, ar trebui să se aloce Spaniei trei zile suplimentare pe mare pentru navele menționate la punctul 1 din anexa respectivă, pentru perioada cuprinsă între 1 februarie 2015 și 31 ianuarie 2016.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru pescuit și acvacultură,
            
         ADOPTĂ PREZENTUL REGULAMENT:
   Articolul 1
   Numărul maxim de zile pe mare în timpul cărora o navă care arborează pavilionul Spaniei, care transportă la bord sau utilizează unelte de pescuit reglementate și care nu face obiectul condițiilor speciale în conformitate cu tabelul I din anexa IIB la Regulamentul (UE) 2015/104 poate fi autorizată de acest stat să fie prezentă în diviziunile ICES VIIIc și IXa, cu excepția Golfului Cádiz, crește la 117 zile pe an.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 22, 28.1.2015, p. 1.